laion/Wikipedia-Exotic huggingface dataset:
אינפנטה

אינפנטה (בספרדית: Infante בלשון זכר ו-Infanta בלשון נקבה, משמעות המלה היא 'ילוד' או 'ילודה') הוא תואר אצולה שניתן במלכויות ספרדיות לצאצאים מלכותיים שאינם יורשים את המלוכה ובפורטוגל לכל צאצאי בית המלוכה. מדיה וקבצים בנושא אינפנטה בוויקישיתוף אינפנטה, באתר אנציקלופדיה בריטניקה (באנגלית) ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
צ'ארלי קוקס

צ'ארלי תומאס קוקס (באנגלית: Charlie Thomas Cox; נולד ב-15 בדצמבר 1982) הוא שחקן קולנוע, טלוויזיה ותיאטרון אנגלי. ידוע בשל גילום הדמות דרדוויל ביקום הקולנועי של מארוול. קוקס נולד בלונדון, אנגליה וגדל במזרח סאסקס. הוא בנם של פטרישיה (לבית הארלי) ואנדרו פרדריק סיפורת' קוקס, מוציא לאור.הוא הצעיר מבין חמישה ילדים ובנוסף יש לו עוד ארבעה אחים למחצה מנישואיו הראשונים של אביו. קוקס חונך כקתולי, והתחנך בשתי פנימיות עצמאיות: בית הספר אשדאון (אנ') הממוקם בכפר פורסט רואו (אנ') במזרח סאסקס ובית הספר שרבורן (אנ') בעיירת השוק שרבורן (אנ') בצפון מערב דורסט. כשגדל, קוקס לא שקל קריירה במשחק ורק שקל זאת ברצינות במהלך שנותיו האחרונות בבית הספר. לאחר שסיים את לימודיו בשרבורן ב-2001, הוא עבר ללונדון והחל ללמוד ב-2002 בבית הספר למשחק בריסטול אולד ויק (אנ') בבריסטול, אנגליה. בגיל שמונה עשרה, קוקס לוהק לתפקידו המקצועי המשמעותי הראשון במותחן הפסיכולוגי "על נשיקה ותשוקה" שיצא ב-2003. לאחר הצילומים, הוא נרשם לבית הספר למשחק בריסטול אולד ויק. בקיץ שלאחר שנת הלימודים הראשונה שלו, הוא לוהק לתפקיד לורנצו בסרט "הסוחר מוונציה" משנת 2004 המבוסס על מחזהו של שייקספיר באותו שם. קוקס הפר את מדיניות בית הספר שלא אפשרה לתלמידים לעבור אודישנים להפקות חיצוניות, ובעקבות כך החליט לעזוב את בית הספר והמשיך להופיע בהפקות שונות בין היתר בסרט הדרמה ההיסטורי "קזנובה" משנת 2005 ובסרט המדע בדיוני של ה-BBC‏ "A for Andromeda" משנת 2006. בשנת 2007 גילם קוקס את דמותו של טריסטן ת'ורן בסרט הקולנוע "אבק כוכבים" המבוסס על פי ספרו באותו שם של ניל גיימן. הסרט זכה להצלחה בקרב המבקרים והקהל ברחבי העולם ופרסם את קוקס לקהל נרחב יותר. בשנת 2008 הוא ערך את הופעת הבכורה שלו בווסט אנד במחזה "המאהב" מאת הרולד פינטר בתיאטרון אמבסדורס בלונדון. ההצגה נפתחה ב-29 בינואר 2008 ורצה במשך כארבעה חודשים. בשנים 2011–2012 השתתף בתפקיד משנה כאואן סלייטר בעונה השנייה והשלישית של סדרת הטלוויזיה האמריקאית "אימפריית הפשע". בשנת 2019 גילם את ג'רי במחזה "בגידה" מאת הרולד פינטר אשר הוצג לראשונה בוסט אנד ובהמשך עבר לברודוויי. בשנת 2022 שיחק במיני-סדרת ריגול של ספק שירותי המדיה נטפליקס "הפרת אמונים" לצידן של אולגה קורילנקו ואונה צ'פלין. בספטמבר 2018, קוקס התחתן עם סמנת'ה תומאס, סגנית נשיא בכיר בחברת הפקות הסרטים "Bron Studios", איתה יש לו בת ובן. בזמן נישואיהם, שניהם עבדו באולפני מארוול, שם תומאס הייתה סגנית נשיא לתכנים מקוריים וקוקס כיכב ב"דרדוויל". המשפחה מתגוררת בקונטיקט. קוקס התגורר בעבר בניו יורק, לוס אנג'לס, ובשכונות צ'לסי והייבורי (אנ') בלונדון. מדיה וקבצים בנושא צ'ארלי קוקס בוויקישיתוף אתר האינטרנט הרשמי של צ'ארלי קוקס (באנגלית) צ'ארלי קוקס, במסד הנתונים הקולנועיים IMDb (באנגלית) צ'ארלי קוקס, באתר AllMovie (באנגלית) צ'ארלי קוקס, במסד הנתונים הקולנועיים KinoPoisk (ברוסית) ריאיון עם צ'ארלי קוקס(הקישור אינו פעיל)
ניבן

ניבן (שם מדעי: Gymnothorax) הוא סוג של צלופח ממשפחת המורניים המאגד 126 מינים. הם חיים בימים טרופיים, בייחוד בשוניות אלמוגים ונפוצים באוקיינוס האטלנטי, השקט וההודי וגם בים סוף. לצלופחים אלה סנפיר גב ארוך מראשם ועד זנבם. למינים מסוג זה אין סנפיר חזה ובטן. צורתם המוארכת מזכירה במידת מה נחש. חלק מהמינים מגיעים לאורך של עד שלושה מטר, אך מרביתם אינם מגיעים אלא למחצית מכך. הגדולה במיני הסוג היא המורנה ניבן ענקי שמגיעה למשקל 30 ק"ג ולאורך 3 מ'. המורנות מצוידות בפה אימתני ובלסתות חזקות, לכל מורנה יש שתי מערכות לסתות. אחת גלויה והשנייה נמצאת בתוך גרון הצלופח. הלסת הראשונה נועדה לאחוז בטרף ואילו הלסת השנייה חותכת ואוכלת את הטרף. המורנות עלולות לגרום לפציעות חמורות לאויביהן. הן נוהגות לתקוף אף בני האדם המתקרבים לאזור מחייתן. מדיה וקבצים בנושא ניבן בוויקישיתוף ניבן, באתר ITIS (באנגלית) ניבן, באתר NCBI (באנגלית) ניבן, באתר Animal Diversity Web (באנגלית) ניבן, באתר האנציקלופדיה של החיים (באנגלית) ניבן, באתר GBIF (באנגלית)
פיליפ רנצר

פיליפ רנצר (נולד ב-8 בדצמבר 1956) הוא פסל וצייר ישראלי, יליד רומניה. זוכה בפרס מפעל חיים בתחום האמנות הפלסטית לשנת 2019 מטעם משרד התרבות והספורט פיליפ רנצר נולד בשנת 1956 בפלוישט, שברומניה. בשנת 1960 עלתה משפחתו לישראל. המשפחה התגוררה בשנים הראשונות במעברה בנס ציונה. דימויי הצריף והמעברה המשיכו ללוות את רנצר מאוחר יותר בעבודתו האמנותית. הוא החל ללמוד אמנות בבית-הספר התיכון, ולאחר שירותו הצבאי החל לעבוד כמבצע תפאורות ואביזרים לבמה בתיאטרון הלאומי 'הבימה'. בין השנים 1981-1979 למד רנצר ב"מדרשה לאמנות", ששכנה אז ברמת השרון. ב-1993 השלים תואר שני במכללה האקדמית בית ברל בהוראת אמנויות, ומשנת 1995 מרצה בכיר באוניברסיטת חיפה וכיום משמש כראש החוג לאמנות באוניברסיטת חיפה. רנצר הוא איש ציבור שיושב בוועדות, כיהן בגופים של משרד התרבות וכיום הוא מכהן כיו"ר המדור לאמנות בסל התרבות של משרד החינוך. רנצר הציג תערוכת יחיד רבות במוזאונים בארץ ובעולם, בין היתר במוזיאון ינקו דאדא, עין הוד (1987), בתערוכה היוקרתית "דוקומנטה 9" בקאסל, גרמניה (1992), בתערוכה לרגל 60 שנות היווסדות האו"ם, ז'נבה (1995), וייצג את ישראל בביאנלה בוונציה (1999), במוזיאון תל אביב (2002), במוזיאון הלאומי של רומניה, בוקרשט (2003), מוזיאון ה״לאכמה״, לוס אנג׳לס (2006) והמוזיאון הפתוח, תפן (2010). ברבות מעבודותיו הפיסוליות משנות התשעים של המאה ה-20, העשויות כאסמבלאז' של חומרי רדי מייד שונים, מובלט הפער בין הקבוע והביתי לבין תחושת הארעיות. רבות מהן הן יצירות קינטיות או פועלות על גבי מנגנון חשמלי בסיסי. בחלקן מופיעים דימויים של מהגרים ופליטים בישראל. במיצב "הקופסה מנס ציונה" (1998), לדוגמה, הציג רנצר גמל אוריינטליסטי הנושא על גבו את צריף המהגרים של משפחתו של רנצר, ששוכנה במעברה בנס ציונה. לצד הגמל, שהונח על גבי "מדבר" עשוי משטיח, הוצבו דמויות בני המשפחה של רנצר, המיוצגות כשלדים נושאי סולמות. רנצר זכה ב-8 פרסים מטעם משרד התרבות, מוזיאון תל אביב ומוזיאון ישראל, קרן אמריקה ישראל ופרס הייטלנד בגרמניה "דמות" (1984) ללא כותרת (2008) מדיה וקבצים בנושא פיליפ רנצר בוויקישיתוף Israeli artist Philip Rantzer, סרטון באתר יוטיוב (אורך: 2:21 דקות) פיליפ רנצר, באתר גלריה גורדון (באנגלית) פרופ' פיליפ רנצר, באתר המכללה האקדמית בית ברל פרופ' פיליפ רנצר, באתר אוניברסיטת חיפה דנה גילרמן, "כל ערב אני מקרין לי ציור אחר", באתר הארץ, 6 באוגוסט 2006 מהגר בעל כורחו, באתר ynet, 27 בנובמבר 2007 סיני גז, השאלון עם פיליפ רנצר, באתר השאלון, 22 בפברואר 2009 שני ליטמן, פיליפ רנצר רוצה להישאר הגמון תרבותי ולא מוכן להתנצל על כך, באתר הארץ, 26 בפברואר 2016 רעות ברנע, פיליפ רנצר: "אמנות פוליטית מקוממת אותי", באתר ynet, 30 במאי 2020 פיליפ רנצר (1956-), דף שער בספרייה הלאומית הדף של ברכות חמות לפרופ' פיליפ רנצר באתר אוניברסיטת חיפה פיליפ רנצר שני ליטמן, פיליפ רנצר, מחשובי האמנים בישראל, באתר הארץ, 26 בפברואר 2016 פיליפ מנצר באתר האמנים הישראליים של Masterpiece ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
תיאטרון הקומדיה המוזיקלית של גאורגיה

תיאטרון הקומדיה המוזיקלית של גאורגיה על שם ואסו אבאשידזה (בגאורגית: თბილისის ვასო აბაშიძის სახელობის მუსიკალური კომედიის თეატრი) הוא תיאטרון ותיק בטביליסי גאורגיה, שנוסד בשנת 1934 על ידי מיכאיל צִ'יאָרוּלִי (אנ') ודוד דּזְנֶלָּאדזֶה, על בסיס תיאטרון דרמה מוזיקלי נייד בשם "קופתיאטר" (Кооптеатр) שהיה קיים משנת 1926. ייסוד התיאטרון קידם במידה רבה את פרסומם של מלחינים גאורגים בעולם. בשנת 1938, עלתה לבימה האופרטה הגאורגית הראשונה (הקומדיה המוזיקלית הראשונה על הבימה בגאורגיה), "חאג'אראתי" ("ხაჯარათი") של וו. קוּרטידי (ვ. კურტიდი). כמו כן הופיעו על בימת התיאטרון: "שלושת הציפורים" של קֶרֶסֶלידזֶה (კერესელიძე); "האחיינית המועדפת" של מילוראווי (1956)‏ 1956; "צ'ריצ'ינה" (ჭრიჭინა,"שפירית") של רוואז גאבּיצ'ווַדזֶה (რევაზ გაბიჩვაძე) ‏(1955); "ארשין מאל אלאן" של אוזייר האג'בייב (Üzeyir Hacıbəyov)‏ (1943); "סילבה", "מאריצה", "לה באיאדרה" של אמריך קלמן (1942, 1946, 1948); "טרמביטה" (Трембіта) של יורי מליטון (Юрий Милютин)‏ (1952); דון רובין, פטר נאגי ופיליפ רויאר (1994), האנציקלופדיה העולמית לתיאטרון בן זמננו: אירופה, עמ' 333, ISBN 0415059283 (באנגלית) ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
אוסורנו (הר געש)

אוסורנו (ספרדית: Osorno) הוא הר געש חרוטי פעיל במחוז לוס לאגוס בדרום צ'ילה. ההר שוכן בגדה הדרום-מזרחית של אגם יאנקיווה ומשקיף על אגם טודוס לוס סנטוס. הר הגעש מתנשא לגובה של 2,652 מ' מעל פני הים. אוסורנו ידוע ברחבי העולם כסמל של הנוף האזורי, וצורת החרוט שלו מזכירה את הר פוג'י שביפן. אוסורנו הוא אחד מהרי הגעש הפעילים ביותר באנדים של דרום צ'ילה, עם 11 התפרצויות מתועדות בין השנים 1575 ו-1869. הבזלת וזרימת הלבה שנוצרו בזמן התפרצויות אלו הגיעו לאגמים שלמרגלותיו. המורדות העליונים שלו מכוסים כמעט לגמרי בקרחונים, וזאת למרות גובהו הצנוע. הר הגעש יושב מעל הר געש עתיק בן 250,000 שנה, לה פיקדה, בעלת קלדרה ברוחב 6 ק"מ. ההתפרצות האחרונה שלו הייתה בשנת 1869. במורדותיו של ההר פועלים בחורף אתרי סקי. סקי באתר לה-ברבוחה למורדות האוסורנו. הר הגעש מנמל פטרווה. זריחת השמש מעל האוסורנו. "המכתש האדום" על מורדות ההר. האוסורנו מעל מפלי פטרווה. מדיה וקבצים בנושא אוסורנו בוויקישיתוף אתר Global Volcanism Program
פינגווין הסלעים

פינגווין הסלעים (שם מדעי: Eudyptes chrysolophus) הוא מין בסוג פינגווין מצוייץ הקרוב לפינגווין המלכותי. פינגווינים אלה רבים במספרם מכל מיני הפינגווינים האחרים, כ-12 מיליון זוגות חיים. ניתן להבדילם מפינגווינים אחרים באמצעות נוצות הכותרת העליונות הצהובות-שחורות שלהם. משקלו של הפינגווין כ-3.2-6.1 קילוגרם ואורכו כ-51–77 ס"מ. בטנו לבנה, עיניו אדומות ויש לו נוצות צהובות-שחורות בחלק העליון של ראשו. ככל הפינגווינים, פינגווין הסלעים שוחה היטב, אך אינו מסוגל לעוף. פינגווין הסלעים תועד לראשונה על ידי המדען הגרמני יוהאן פרידריך ברנדט. מזונם של פינגוויני הסלעים מורכב בעיקר מקריל, והם צוללים לעומק של עד כ-20 מטרים בחיפושיהם אחר מזון. פינגוויני הסלעים מקננים במחילות שהם חופרים באדמה. הנקבה מטילה בדרך כלל 2 ביצים. לרוב הביצה הראשונה קטנה יותר, וסיכוייה לבקוע נמוכים. הרבה טורפים ניזונים מביציהם של הפינגווינים. הביצים בוקעות אחרי דגירה של 34 ימים שבה מתחלקים הזכר והנקבה. הזכר נשאר עם הגוזלים כשלושה שבועות לאחר בקיעתם, בעוד הנקבה מביאה להם מזון. בשלב הראשוני לחייהם הפינגווינים לא מגדלים נוצות, ולכן הם מתקבצים עם גוזלים אחרים כדי לחמם את גופם. נוצותיהם יגדלו כ 60–70 ימים מיום הבקיעה. מדיה וקבצים בנושא פינגווין הסלעים בוויקישיתוף פינגווין הסלעים, באתר ITIS (באנגלית) פינגווין הסלעים, באתר NCBI (באנגלית) פינגווין הסלעים, באתר Animal Diversity Web (באנגלית) פינגווין הסלעים, בבסיס הנתונים ARKive (באנגלית) פינגווין הסלעים, באתר GBIF (באנגלית) פינגווין הסלעים, באתר אנציקלופדיה בריטניקה (באנגלית) מה קרה למושבות הענק של פינגוויני הסלעים?, מאמר באתר החדשות "הארץ". פינגווין הסלעים באתר הרשימה האדומה של IUCN ANIMAL BYTES - Macaroni Penguin Green, K.; R. WIlliams; M.G. Green (1997-05-07). "Foraging ecology and diving behaviour of Macaroni Penguins Eudyptes chrysolophus at Heard Island" (PDF). Marine Ornithology. 26: 27–34. נבדק ב-2008-10-06.
אוסורנו

האם התכוונתם ל... אוסורנו (הר געש) – הר געש פעיל בצ'ילה אוסורנו (עיר) – עיר במחוז לוס לאגוס בצ'ילה אוסורנו (פרובינציה) – פרובינציה במחוז לוס לאגוס בצ'ילה
רוקי השנה ב-NBA

רוקי השנה ב-NBA הוא פרס שנתי מטעם ליגת ה-NBA המחולק מאז עונת 1952/1953 לרוקי הטוב ביותר במהלך העונה. הבחירה מתבצעת על ידי פאנל של כתבי ספורט מארצות הברית וקנדה. 14 מהשחקנים שזכו בתואר רוקי השנה זכו גם בתואר ה-MVP של העונה הסדירה ב-NBA לאורך הקריירה שלהם; וילט צ'מברלין ו-ווס אנסלד זכו בשני התארים באותה עונה. 19 מ-40 השחקנים הלא פעילים שנבחרו לרוקי השנה נכנסו להיכל התהילה של הכדורסל. בשלוש עונות הייתה זכייה משותפת בתואר - דייב קאונס וג'ף פיטרי בעונת 1970/1971, גרנט היל וג'ייסון קיד בעונת 1994/1995 ואלטון ברנד וסטיב פרנסיס בעונת 1999/2000. טים דאנקן מאיי הבתולה של ארצות הברית, פטריק יואינג הג'מייקני, פאו גאסול הספרדי, אנדרו ויגינס הקנדי, קיירי אירווינג האוסטרלי, קארל-אנתוני טאונס הדומיניקי ולוקה דונצ'יץ' הסלובני הם שבעת הזוכים היחידים בתואר שאינם מארצות הברית. דאנקן הוא אזרח ארצות הברית, אך נחשב לשחקן "בינלאומי" ב-NBA מאחר שלא נולד באחת מחמישים המדינות או בוושינגטון די סי. בנוסף לתואר רוקי השנה, נבחרות חמישיות הרוקיז של העונה ב-NBA, הכוללות את עשרת שחקני השנה הראשונה שנבחרו כטובים ביותר. החל מעונת 2023/2024, על השחקנים להופיע לפחות ב-65 משחקים כדי להיות זכאים לרוב פרסי העונה הסדירה, ביניהם גם פרס רוקי השנה. ההשתתפות במשחק נחשבת החל מ-20 דקות משחק אישיות. עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים. החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב". מאז תחילת חלוקת הפרס בעונת 1952/1953 עד עונת 2021/2022 הזוכה בתואר זכה בגביע אדוארד גוטליב, הנקרא על שמו של מאמן העבר של פילדלפיה ווריורס שהוביל אותה לאליפות ליגת ה-BAA בעונת 1946/1947. החל מעונת 2022/2023 רוקי השנה זוכה בגביע ווילט צ'מברלין, אשר נקרא על שמו של שחקן העבר שזכה בפרס ה-MVP כבר בעונתו הראשונה בליגה. בין העונות 1948–1952 הוענק פרס "רוקי השנה" על ידי קבוצת עיתונאים, בטרם הוכר הפרס באופן רשמי. בשנת 1994 הכירה ליגת ה-NBA באופן זמני בזוכי הפרס באותן שנים, אך בהמשך "מחקה" אותם מספרי ההיסטוריה של הליגה. פרס רוקי השנה באתר NBA.com מריחואנה מחוץ לרשימת החומרים האסורים: ה-NBA בדרך להסכם חדש, באתר ישראל היום, ‏1/4/2023 ב-NBA הודיעו: פרס ה-MVP ייקרא על שמו של מייקל ג'ורדן, באתר ספורט 1, ‏13.12.22 יואינג נולד בג'מייקה, אך קיבל במהלך חייו אזרחות אמריקאית. הוא ייצג את ארצות הברית באולימפיאדת 1984. בדומה לכל ילידי איי הבתולה, דאנקן הוא אזרח ארצות הברית, ואף ייצג את נבחרתה באולימפיאדת 2004. גריפין נבחר בדראפט של 2009, אך לא שיחק בעונת 2009/2010 בשל פציעה, לפיכך נחשב לרוקי בעונה העוקבת. לטאונס יש גם אזרחות אמריקאית, אך הוא משחק עבור נבחרת הרפובליקה הדומיניקנית. לבאנקרו יש גם אזרחות אמריקאית, אך הוא משחק עבור נבחרת איטליה. NBA forgot it honored Hoffman, באתר baltimoresun.com,‏ 30 באוקטובר 1994
It Takes a Nation of Millions to Hold Us Back

It Takes A Nation of Millions To Hold Us Back הוא האלבום השני של להקת הראפ האמריקאית פאבליק אנמי. הוא יצא בשנת 1988. האלבום מתאפיין בהפקה דחוסה ועשירה של "בומב סקוואד" המתאפיינת בסימפולים רבים ומגוונים ובנושאים הפוליטיים הטעונים עליהם שר הסולן צ'אק די. האלבום הגיע למקום ה-42 ברשימת 200 האלבומים הנמכרים של המגזין "בילבורד" ולמקום הראשון ברשימת אלבומי ההיפ-הופ וה-R&B. האלבום נחשב בעיני מבקרים רבים כמגנום אופוס של פאבליק אנמי, ונזכר בביקורות רבות כאחד מאלבומי ההיפ-הופ החשובים והמשפיעים ביותר. האלבום דורג במקום ה-48 ברשימת "500 האלבומים הגדולים של כל הזמנים" של מגזין הרולינג סטון, המקום הגבוה ביותר לאלבום היפ-הופ. מבקרי האתר Acclaimedmusic.net סברו כי זהו אלבום ההיפ-הופ הטוב ביותר שנוצר, ודירגו אותו במקום ה-17 בין כלל האלבומים. המגזין טיים (מגזין)\טיים כלל את האלבום בין 100 האלבומים הגדולים של כל הזמנים בשנת 2006. שמות כמה משירי האלבום מביעים מחווה או התייחסות לשירים של אמנים אחרים : השיר "Louder Than a Bomb" מושפע מאלבום האוסף "Louder Than Bombs" של הסמיתס. "Party for Your Right to Fight" הוא משחק מילים משירם של הביסטי בויז "(You Gotta) Fight For Your Right (To Party)". "Rebel Without a Pause" גם הוא משחק מילים משמו של סרט הפולחן "Rebel Without a Cause" (בעברית : "מרד הנעורים") בכיכובו של ג'יימס דין. מידע על האלבום It Takes a Nation of Millions to Hold Us Back באתר MusicBrainz מידע על האלבום It Takes a Nation of Millions to Hold Us Back באתר AllMusic האלבום It Takes a Nation of Millions to Hold Us Back באתר Discogs Rolling Stone - The 100 Greatest Albums Of The 80s,‏ Special Issue 1990, באתר rocklist.net Public Enemy - It Takes a Nation of Millions to Hold Us Back, באתר Acclaimed Music Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024
סארפי (פירושונים)

האם התכוונתם ל... סארפי – כפר קטן באג'ריה על שפת הים השחור, בגבול שבין טורקיה לגאורגיה סארפי (הודו) – עיירה במערב בנגל, הודו סארפי (יוון) – היא קליתאה (Καλλιθέα) באי למנוס, יוון סארפי החדשה – יישוב בלואיזיאנה ארצות הברית מחוז סארפי (נברסקה) – מחוז בנברסקה, ארצות הברית מחוז סארפי (טורקיה) – תת-מחוז במחוז הופה, טורקיה אישים: פאולו סארפי – רפורמטור ונציאני האנס סארפי – שחקן כדורגל מגאנה המשחק בבאייר לברקוזן
הגולם (קומיקס)

הגולם היא סדרת קומיקס שיצרו אלי אשד ואורי פינק. הגולם הוא לכאורה גיבור-על ישראלי, שהיה פופולרי מאוד בשנות החמישים, השישים והשבעים, ושהשפיע רבות בצמתים המכריעים של המדינה. בהתחלה, פינק פרסם ביחד עם אשד ספר שמהווה מחווה ל"גולם" ודרכה הביע את השקפתו לגבי התרבות הישראלית. מאוחר יותר, החלו השניים לכתוב סטריפ שבועי לאתר ynet באנגלית. הסטריפ הוא סאטירי ועוסק בביקורת על המצב הפוליטי בארץ. בקומיקס מופיעים בנוסף לגולם מפעילו מ"המוסד", שותפתו גיבורת-העל לילית, מתנחלים, פלסטינים, תלמידים עם סכינים וכן פוליטיקאים כמו שמעון פרס. ספר "הגולם" יצא בשנת 2003 ואיתו גם סרטון אנימציה מוזיקלי בהשתתפות יסמין אבן. התקשורת העולמית מדווחת על סדרת "הגולם" ,מתוך "היקום על פי אלי אשד" הגולם ולילית, קומיקס סאטירי שבועי של פינק ואשד אלון ראב, במאמר על הספר, מתוך "היקום על פי אלי אשד", 15 באפריל 2009 חצי שנה של הגולם ולילית - מאמר על יצירת סדרת הקומיקס הגולם, באתר OCLC (באנגלית)
אל ג'ם

אל ג'ם (בערבית: قصر الجمّ, בצרפתית: El Djem) היא עיירה במחוז מהדיה בתוניסיה. העיר החלה את דרכה ב- 46 לפנה"ס כיישוב רומאי שנקרא בלטינית טיסדרוס (Thysdrus) וניתן למצוא בה עד היום עתיקות רומיות מהמרשימות ביותר באפריקה. העיר נבנתה, בדומה לערים רומאיות אחרות בתוניסיה, על התיישבות פונית קדומה יותר. האקלים ששרר באזור זה היה פחות צחיח מכפי שהוא כיום ואיפשר לטיסדרטס לשגשג. במאה ה-2 הפכה העיר למקור מרכזי לייצור וייצוא של שמן זית בפרובינקיה אפריקה. בעיר זו ישב בהמשך בישוף נוצרי וכיום יושב בעיר בישוף קתולי. בתחילת המאה ה-3 נבנה האמפיתיאטרון באל ג'ם. באותה עת התחרתה העיר עם האדרומטום (העיר סוסה של ימינו) על מעמד העיר הרומית השנייה בחשיבותה בצפון אפריקה אחרי קרתגו. פריצתו של מרד בעיר בשנת 238 והתאבדותו של גורדיאנוס הראשון בוילה הרומית שלו בסמוך לקרתגו, הובילו להתקפה מצד כוחות רומיים שהיו נאמנים לקיסר מקסימינוס שהרסה את העיר, שלא הצליחה להתאושש מאז. בשנת 699, בעת הכיבוש הערבי את צפון אפריקה, חנתה המצביאה הברברית קהינה עם כוחותיה בעיר במהלך המרד הברברי במוסלמים. ערך מורחב – האמפיתיאטרון באל ג'ם האמפיתיאטרון באל ג'ם הוקם בעיר בידי הקיסר הרומאי גורדיאנוס השלישי בשנת 238 כאשר שימש עדיין כפרומגיסטראט, מיד לפני שהיה לקיסר. מאז 1979 מוכרז האמפיתיאטרון כאתר מורשת עולמית. חולות נודדים שימרו את עיר השוק של טיסדרוס ואת פרבר הווילות הרומיות שהקיף אותו. פסיפסים רבים מהתקופה הרומאית נמצאו ופורסמו. יחד עם זאת לא נעשו הרבה עבודות ארכאולוגיות באזור. דוגה מדיה וקבצים בנושא אל ג'ם בוויקישיתוף Ancient Places TV: HD סרטון על האמפיתיאטרון של אל ג'ם מדריך הטיולים של אל ג'ם ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
קפיטול היל (סיאטל)

קפיטול היל (באנגלית: Capitol Hill) היא השכונה השנייה בצפיפותה בסיאטל שבמדינת וושינגטון שבארצות הברית אחרי שכונת בל-טאון (הממוקמת צפונית למרכז העיר) הידועה כמוקד משיכה להומוסקסואלים ולסביות וכמרכז לתרבות הנגד בעיר. מקור השם שנוי במחלוקת. אחד הסיפורים גורס כי ג'יימס א. מור, עסקן נדל"ן אשר שרטט את תוואי השכונה, קרא לה בשם זה בציפייה כי ממשלת מדינת וושינגטון תעבור לסיאטל מאולימפיה. גרסה אחרת טוענת כי מור קרא לשכונה על שם שכונה בעלת שם זהה בדנוור שבקולורדו - עיר מוצאה של אשתו. היסטוריונים רבים מאמינים כי שילוב הגרסאות הנ"ל הוא המדויק ביותר. לפני 1901 (השנה בה מור נתן לשכונה את שמה), קפיטול היל הייתה ידועה כ- Broadway Hill וכן עד שנות החמישים של המאה ה-19, כ- Catholic Hill עקב ריכוזה הגבוה של האוכלוסייה הקתולית באותה תקופה. בתגובה לרצח ג'ורג' פלויד, כחלק ממחאות ג'ורג' פלויד, הכריזו מפגינים על הקמת האזור האוטונומי של קפיטול היל כאזור בעל שליטה אוטונומית ללא פעילות משטרתית (מחאת כיבוש (אנ')). נשיא ארצות הברית, דונלד טראמפ, כינה את המפגינים "אנרכיסטים מכוערים" וקרא למושל וושינגטון ולראש העיר סיאטל להשתלט על האזור. ב-12 ביוני התקיים משא ומתן בין מפגיני תנועת חיי שחורים חשובים לרשויות על עזיבת המקום. לאחר שרבים מהמפגינים עזבו את האזור, השתלטו שוטרים ועובדי עירייה ב-1 ביולי על האזור ופינו ממנו את המפגינים הנותרים. מדיה וקבצים בנושא קפיטול היל בוויקישיתוף Seattle Police disperse protesters from occupied CHOP area after emergency order, CNN, Eric Levenson and Hira Humayun, July 1, 2020 (באנגלית)
פס ביניים

פס ביניים, בדומה לטיפוגרפיה, הוא הפס המפריד בין בולי דואר מודפסים. לאחר הדפסת בולי הדואר על גבי גליונות רחבי יריעה של נייר יש להעבירם לבסוף חיתוך לגליונות קטנים יותר לאורך פס הביניים. לכן, פס הביניים לא קיים על גבי הגליונות הסופיים. עם זאת, קיימים גם גליונות אשר עוצבו כך ששני לוחות בולים מופרדים על ידי פס ביניים בגיליון הסופי. צמדים מופרדי פס ביניים הם שני בולים מופרדים על ידי פס ביניים. צמודת פס ביניים - היא צמודה של לפחות 4 בולים שהמאפין אותם הוא הפרדה על ידי פס ביניים רוחבי או אנכי. מדיה וקבצים בנושא פס ביניים בוויקישיתוף Chess Gutter Pairs and Blocks printer gutters Farley's Follies USA 3c violet Peace of 1783 gutter pair Mystic Stamp: Stamp Collecting Questions and Answers (retrieved 22 March 2007)
כתר (מטבע)

כתר הוא מטבע הנהוג בכמה מדינות באירופה. המילה כתר היא התרגום העברי של שם המטבע. להלן רשימת המדינות בהן המטבע נהוג כיום, וכן השם המקומי של המטבע: צ'כיה: קוֹרוּנָה (Koruna). דנמרק ונורווגיה: קרוֹנֵה (Krone). איסלנד ואיי פארו: קרוֹנָה (Króna). שוודיה: קרוֹנָה (Krona). כתרים היו בשימוש גם באימפריה האוסטרו-הונגרית עד להתפרקותה לאחר מלחמת העולם הראשונה ב-1918, וכן בבריטניה (קרָאוּן, Crown) עד למעבר לשיטה העשרונית בשנת 1971. ערכו של כתר בריטי אחד היה 5 שילינג או 60 פני, ששווים אז היה רבע לירה שטרלינג. בסלובקיה היה נהוג גם כן מטבע בשם כתר (Koruna), אך מאז ה-1 בינואר 2009 ההילך החוקי במדינה הוא האירו. מקור השם כתר הוא בנוהג להציג דמויות של מלכים על-גבי מטבעות, נוהג שהחל בימי קדם וקיים עד היום. כתר, באתר אנציקלופדיה בריטניקה (באנגלית)
מיראז' 4000

מיראז' 4000 (בצרפתית: Dassault Mirage 4000, לעיתים כונה Super Mirage 4000) היה אבטיפוס של מטוס קרב דו-מנועי מתוצרת חברת דאסו תעופה הצרפתית, שפיתחו החל בשנת 1975 ממטוס הקרב מיראז' 2000. המטוס לא הועבר לייצור סדרתי מאחר שחיל האוויר הצרפתי או חילות אוויר אחרים לא היו מעוניינים ברכישתו. מטוס המיראז' 4000 היה גדול וכבד באופן משמעותי מן המיראז' 2000. המטוס צויד בשני מנועי טורבו מניפה סנאקמה אטר M53-5-2. בנוסף, היו למיראז' 4000 כנפוני קנארד מעל כונסי האוויר. כנף הדלתא של המטוס הייתה דומה לזו של המיראז' 2000, וגם כונסי האוויר והמבנה הכללי היו דומים. המטוס היה בגודל דומה לזה של F-15, והיה בעל יכולות מצוינות כמיירט לטווח ארוך וכמטוס תקיפה בגובה נמוך. המטוס צויד בשני תותחי 30 מ"מ, והיה יכול לשאת כ-8 טון חימוש על גבי 11 נקודות נשיאה תחת הגוף והכנפיים, וקיבולת הדלק שבו איפשרה תקיפה בטווח ארוך. המטוס נבנה בחלקו מחומרים מרוכבים. בדומה למיראז' 2000, נשלט המטוס באמצעות מערכת טוס-על-חוט. תא הטייס נבנה כתא טייס אנלוגי, והיה מצויד בתצוגה עילית. במהלך הפיתוח, נשקלה התקנתו של מכ"ם חזק יותר מזה שהיה מותקן במיראז' 2000, אך מכ"ם כזה לא הותקן בסופו של דבר. על התכנון לבניית המטוס הוכרז לראשונה בשנת 1975, והמטרה המוצהרת הייתה לייצר מטוס קרב שיוכל להתחרות במטוס הקרב F-15 איגל. הטיסה הראשונה של המטוס התקיימה ב-9 במרץ 1979 ודגם של המטוס (מוק-אפ) הוצג בסלון האווירי בפריז ביוני 1979. המטוס הוצג לציבור לראשונה בסלון האווירי בפארנבורו בשנת 1980. פיתוח המטוס נעשה מכספי היצרנית, וחברת דאסו קיוותה לעניין מדינות במזרח התיכון, במיוחד ערב הסעודית ועיראק, ברכישתו. מרסל דאסו הגיע להסכמה עקרונית עם ערב הסעודית למימון פיתוח המטוס, בתמורה לקבלת זכויות לייצור ושיווק המטוס, אך ממשלת צרפת התנגדה למהלך. החברה קיוותה אף למכור את המטוס לחיל האוויר הצרפתי, כמחליף למטוסי המיראז' 4 שהחלו מתיישנים. ואולם, בשנת 1981 רכשה סעודיה מטוסי F-15 מארצות הברית ולא הייתה מעוניינת במטוס. עיראק הייתה שקועה במלחמה עם איראן, ולא הייתה מסוגלת לעמוד בתשלומים עבור המטוס, ואילו חיל האוויר הצרפתי בחר להתמקד בשדרוג מטוסי המיראז' 2000. בעקבות זאת נותרה דאסו ללא קונה למטוס. בשנת 1985 התעורר מחדש העניין הסעודי במטוס, והחברה שיפצה את אב הטיפוס היחיד שנבנה ואף צבעה אותו בסכימת צביעה מדברית, אך גם עסקה זו לא יצאה אל הפועל. בשלב זה כבר הייתה דאסו עסוקה בפיתוח מטוס הקרב ראפאל, ופרויקט מיראז' 4000 נזנח. רבים מן הלקחים שנלמדו בפיתוח המטוס הוטמעו במטוס הראפאל. אב הטיפוס מוצג היום במוזיאון האוויר והחלל (Musée de l'Air et de l'Espace) בפריז. מיראז' 2000 מיראז' (משפחת מטוסים) דאסו תעופה מדיה וקבצים בנושא מיראז' 4000 בוויקישיתוף ניצן סדן, הקברניטהלביא של צרפת: מי חיסל את מלך המיראז'ים?, באתר כלכליסט, 9 באוקטובר 2021 Dassault Mirage 4000. Virtual Aircraft Museum Mirage 4000, Dassault-Breguet, מאת Alex Stoll, אתר fighter-planes.com אלכס פישמן, התעשיה האווירית בין ,כפיר' ל,אריה׳, על המשמר, 27 בפברואר 1978 על פי אתר vectorsite, מאת Greg Goebel. תמר גולן, מצלמות "המרגלים" תיקתקו בסלון האווירי, מעריב, 25 ביוני 1979 עיראק מבקשת לרכוש את מטום־הקרב הצרפתי המתקדם "מיראז' 4000 ", מעריב, 3 בפברואר 1981 גדעון קוץ, פהד בפאריס, דבר, 28 ביוני 1978 תמר גולן, סעודיה תממן ייצור מיראז' 4000, מעריב, 18 במרץ 1980 תמר גולן, צרפת חוששת ממימון סעודי ל"מיראג'ים", מעריב, 8 במאי 1980 על פי Goebel, שם.